Rikunarita-ORG/Wikinium huggingface dataset:
# ปราค อัครวาล

| ปราค อัครวาล |
| --- |
| อัครวาลใน ค.ศ. 2005 |
| เกิด |  (1984-05-21) 21 พฤษภาคม ค.ศ. 1984 อัชเมร์ รัฐราชสถาน ประเทศอินเดีย |
| การศึกษา | สถาบันเทคโนโลยีอินเดีย, บอมเบย์ (BTech) มหาวิทยาลัยสแตนฟอร์ด (MS, PhD) |
| มีชื่อเสียงจาก | อดีตซีอีโอของบริษัท ทวิตเตอร์ |
| ผู้ดำรงตำแหน่งก่อน | แจ็ก ดอร์ซีย์ |
| ผู้สืบตำแหน่ง | อีลอน มัสก์ |
| คู่สมรส | Vineeta Agarwala |
| บุตร | 2 |

**ปราค อัครวาล** (ฮินดี: पराग अग्रवाल, เสียงอ่านภาษาฮินดี: [pəˈɾaːɡ əɡɾəˈʋaːl]; เกิด 21 พฤษภาคม ค.ศ. 1984) เป็นวิศวกรซอฟต์แวร์และนักธุรกิจชาวอินเดียที่ดำรงตำแหน่งซีอีโอของบริษัท ทวิตเตอร์ ตั้งแต่เดือนพฤศจิกายน ค.ศ. 2021 ถึงตุลาคม ค.ศ. 2022

## ชีวิตช่วงต้นและการศึกษา

อัครวาลเกิดที่อัชเมร์ รัฐราชสถาน พ่อของเขาเป็นเจ้าหน้าที่อาวุโสประจำกระทรวงวิภาคปรมาณูอินเดีย และแม่เป็นศาสตราจารย์เศรษฐศาสตร์เกษียณอายุจากสถาบันเทคโนโลยี Veermata Jijabai ในมุมไบ

เขาสำเร็จการศึกษาระดับมัธยมศึกษาจากโรงเรียนพลังงานปรมาณูกลางหมายเลข 4 และใน ค.ศ. 2001 เขาสำเร็จการศึกษาระดับ HSC จากวิทยาลัยพลังงานปรมาณูจูเนียร์ มุมไบ ในปีเดียวกัน เขาได้รับเหรียญทองในการแข่งขันฟิสิกส์โอลิมปิกระหว่างประเทศที่เมืองอันทัลยา ประเทศตุรกี

ใน ค.ศ. 2005 อัครวาลสำเร็จการศึกษาเทคโนโลยีบัณฑิตสาขาวิทยาการคอมพิวเตอร์และวิศวกรรมศาสตร์จากสถาบันเทคโนโลยีอินเดีย, บอมเบย์ ในปีนั้น เขาย้ายไปสหรัฐอเมริกาเพื่อศึกษาต่อระดับปริญญาเอกสาขาวิทยาการคอมพิวเตอร์ที่มหาวิทยาลัยสแตนฟอร์ด ภายใต้การดูแลของ Jennifer Widom วิทยานิพนธ์ระดับปริญญาเอกที่มหาวิทยาลัยสแตนฟอร์ดของเขาที่ตีพิมพ์ใน ค.ศ. 2012 มีชื่อว่า "การรวมความไม่แน่นอนในการจัดการและบูรณาการข้อมูล" ("Incorporating Uncertainty in Data Management and Integration")

## อาชีพ

## ชีวิตส่วนตัว

อัครวาลสมรสกับ Vineeta Agarwala หุ้นส่วนทั่วไปของบริษัทเงินทุนเสี่ยง Andreessen Horowitz ซึ่งเธอเน้นการลงทุนในเทคโนโลยีชีวภาพและเทคโนโลยีสุขภาพ ทั้งคู่มีลูกสองคน และอาศัยอยู่ในซานฟรานซิสโก

## อ้างอิง

## แหล่งข้อมูลอื่น

* ปราค อัครวาล ที่เอกซ์ (ทวิตเตอร์)
# ไวน์ (บริการ)

ไวน์|  |
| ผู้ออกแบบ | * Dom Hofmann
* Rus Yusupov
* Colin Kroll
 |
| นักพัฒนา | Vine Labs, Inc. (Twitter, Inc.) |
| วันที่เปิดตัว | มิถุนายน 2012 (2012-06) – มกราคม 17, 2017 (2017-01-17) |
| ระบบปฏิบัติการ | Windows, macOS, Android, iOS, Windows Phone, Xbox One |
| ภาษา | 27 ภาษา |
| ประเภท | รับฝากวีดิทัศน์ |
| สัญญาอนุญาต | ซอฟต์แวร์จำกัดสิทธิ์ |
| เว็บไซต์ | vine.co |

**ไวน์** (อังกฤษ: *Vine*) เป็นบริการรับฝากวีดิทัศน์ขนาดสั้นสัญชาติอเมริกันที่สามารถแบ่งปันคลิปวิดีโอแบบวนลูปยาวถึง 6 วินาที ก่อตั้งในเดือนมิถุนายน ค.ศ. 2012 โดย Rus Yusupov, Dom Hofmann และ Colin Kroll 4 เดือนต่อมา Twitter, Inc. เข้าซื้อบริษัทด้วยเงิน 30 ล้านดอลลาร์สหรัฐ ไวนเปิดตัวผ่านแอปไอโอเอสในวันที่ 24 มกราคม ค.ศ. 2013 และผ่านแอนดรอยด์และวินโดวส์ในรุ่นถัดมา

วิดีโอที่เผยแพร่ผ่านเครือข่ายสังคมของไวน์สามารถแชร์ผ่านเครือข่ายสังคมอื่น ๆ เช่น เฟซบุ๊กและทวิตเตอร์ แอปไวน์ยังสามารถใช้สืบค้นวิดีโอหรือกลุ่มวิดีโอในอัปโหลดผ่านธีม และหวังว่าผู้ใช้สามารถทำให้วิดีโอเป็น "เทรนด์" ไวน์แข่งขันกับบริการสื่อสังคมอื่น เช่น อินสตาแกรมและสแนปแชต เมื่อเดือนธันวาคม ค.ศ. 2015 ไวน์มีผู้ใช้ที่มีความเคลื่อนไหวมากกว่า 200 ล้านบัญชี

เมื่อวันที่ 27 ตุลาคม ค.ศ. 2016 ทางทวิตเตอร์ประกาศว่าไวน์จะหยุดให้การอัปโหลดทั้งหมด แต่ยังคงชมและดาวน์โหลดได้ ทวิตเตอร์ปิดบริการไวน์ในวันที่ 17 มกราคม ค.ศ. 2017 และไม่กี่เดือนถัดมาตัวแอปจึงยุติให้บริการ เมื่อวันที่ 20 มกราคม ค.ศ. 2017 ทวิตเตอร์เปิดตัวคลังข้อมูลออนไลน์ของวิดีโอไวน์ทั้งหมดที่เคยเผยแพร่ ก่อนที่จะปิดตัวลงอย่างเป็นทางการในเดือนเมษายน ค.ศ. 2019 Dom Hofmann ผู้ร่วมก่อตั้งไวน์ ได้สร้างแอปสืบทอดที่ไม่มีความเกี่ยวข้องกับทวิตเตอร์ ซึ่งเปิดตัวในวันที่ 24 มกราคม ค.ศ. 2020 ภายใต้ชื่อไบต์ เปลี่ยนชื่อสองครั้ง และปิดบริการในวันที่ 3 พฤษภาคม ค.ศ. 2023

## ดูเพิ่ม

* อินเทอร์เน็ตมีม
* ไลกี
* ติ๊กต็อก

## อ้างอิง

## แหล่งข้อมูลอื่น

* เว็บไซต์ทางการ
* วิกิมีเดียคอมมอนส์มีสื่อเกี่ยวกับ Vine (service)
# พนักงานสำนักงาน

พนักงานออฟฟิศ
**พนักงานสำนักงาน** (อังกฤษ: *white-collar worker*) คือ บุคคลที่ทำงานด้านบริการวิชาชีพ ทำงานบนโต๊ะทำงาน งานจัดการ หรือ งานบริหาร พนักงานสำนักงานอาจทำงานที่สำนักงานหรือสถานที่ที่ทำงานบริหารอื่น ๆ พนักงานสำนักงาน ได้แก่ สายงานที่เกี่ยวข้องกับภาครัฐ ที่ปรึกษา สถาบัน การศึกษา การบัญชี ธุรกิจ และ บริหารระดับสูง การสนับสนุนลูกค้า การออกแบบ เศรษฐศาสตร์ วิทยาศาสตร์ เทคโนโลยี วิศวกรรมศาสตร์ การวิจัยตลาด การเงิน ทรัพยากรบุคคล การวิจัยการดำเนินการ การตลาด การประชาสัมพันธ์ อสังหาริมทรัพย์ เทคโนโลยีสารสนเทศ การสร้างเครือข่าย กฎหมาย การดูแลสุขภาพ สถาปัตยกรรม และการวิจัยและพัฒนา

แตกต่างจากพนักงานใช้แรงงาน ที่จะทำงานโดยหัตถกิจ หรือทำงานในสาขาอาชีพที่ต้องใช้ทักษะ ส่วนงานหรืออาชีพสำหรับสตรี จะทำงานในด้านการดูแล การดูแลสุขภาพ งานสังคมสงเคราะห์ หรือการสอน
# พี่เบิ้ม

| พี่เบิ้ม |
| --- |
|  |
| ปรากฏตัวครั้งแรก | *หนึ่ง-เก้า-แปด-สี่* (1949) |
| สร้างโดย | จอร์จ ออร์เวลล์ |
| ข้อมูลในเรื่อง |
| เพศ | ชาย |
| อาชีพ | ผู้นำโอเชียเนีย |

**พี่เบิ้ม** หรือ **บิ๊กบราเตอร์** (อังกฤษ: *Big Brother*) เป็นตัวละครสมมติและสัญลักษณ์ในนวนิยายแนวดิสโทเปียของจอร์จ ออร์เวลล์ เรื่อง *หนึ่ง-เก้า-แปด-สี่* พี่เบิ้มเป็นผู้นำโอเชียเนีย รัฐเผด็จการเบ็ดเสร็จ

ในวัฒนธรรมสมัยใหม่ คำว่า "บิ๊กบราเตอร์" เป็นเล็กซิคอนสำหรับเรียกการใช้อำนาจโดยมิชอบของรัฐบาล โดยเฉพาะการละเมิดซึ่งเสรีภาพประชาชน และมักเกี่ยวข้องกับการตรวจตราประชาชน

ดักลาส เคลเนอร์ อาจารย์ของมหาวิทยาลัยแคลิฟอร์เนีย ลอสแอนเจลิสเคยตั้งข้อสงสัยว่าพี่เบิ่มนั้นได้รูปแบบมาจากโจเซฟ สตาลิน เพื่อแทนคอมมิวนิสต์และลัทธิสตาลินรวมถึงอดอล์ฟ ฮิตเลอร์เพื่อแทนลัทธินาซี

## อ้างอิง
# ทรูธโซเชียล

ทรูธโซเชียล| โลโกที่ใช้ตั้งแต่กุมภาพันธ์ ค.ศ. 2022 |
| ประเภท | Social networking service |
| ภาษาที่ใช้ได้ | อังกฤษและโปรตุเกส |
| ก่อขึ้น | 20 ตุลาคม 2021 (2021-10-20) ที่แซราโซตา รัฐฟลอริดา |
| พื้นที่ให้บริการ | ทั่วโลก |
| เจ้าของ | Trump Media & Technology Group |
| ผู้ก่อตั้ง | * ดอนัลด์ ทรัมป์
* Andy Litinsky
* Wes Moss
 |
| ผู้บริหารสูงสุด | Devin Nunes |
| ยูอาร์แอล | truthsocial.com |
| ลงทะเบียน | จำเป็น |
| ผู้ใช้ | ผู้ใช้ที่ใช้งานประจำประมาณ 6.3 ล้านบัญชีต่อเดือน (ณ มกราคม ค.ศ. 2025) |
| เปิดตัว | 21 กุมภาพันธ์ 2022 (2022-02-21) |
| สถานะปัจจุบัน | เปิดบริการ |
| แพลตฟอร์มคอมพิวเตอร์ | * Android
* iOS
* web
 |
| เขียนด้วย | * Java
* JavaScript
* รูบีออนเรลส์
 |

**ทรูธโซเชียล** (อังกฤษ: *Truth Social*, เขียนตามแบบเป็น **TRUTH**) เป็นเครือข่ายสังคมออลต์เทค ที่ Trump Media & Technology Group (TMTG) บริษัทสื่อและเทคโนโลยีสัญชาติอเมริกันเป็นเจ้าของ โดยมีดอนัลด์ ทรัมป์ ประธานาธิบดีสหรัฐ เป็นผู้ถือหุ้นส่วนใหญ่ แอปนี้ได้รับการกล่าวถึงเป็น "โคลนทวิตเตอร์" ที่แข่งขันกับ Parler, Gab และมาสโตดอน ในการพยายามนำเสนอทางเลือกอื่นให้กับทวิตเตอร์และเฟซบุ๊ก

บริการนี้เปิดให้ใช้งานในวันที่ 21 กุมภาพันธ์ ค.ศ. 2022 นับตั้งแต่กลาง ค.ศ. 2022 ทรูธโซเชียลเผชิญประสบปัญหาทางการเงินและกฎระเบียบ ในตอนแรกแอปพลิเคชันไม่สามารถใช้งานในกูเกิล เพลย์ เนื่องจากละเมิดนโยบายห้ามเนื้อหาที่มีการคุกคามทางร่างกายและยุยงให้เกิดความรุนแรงของกูเกิล แต่กูเกิล เพลย์รับรองในเดือนตุลาคม ค.ศ. 2022 หลังตกลงที่จะบังคับใช้นโยบายต่อต้านการยุยงปลุกปั่น

ข้อมูลเมื่อ 15 มีนาคม ค.ศ. 2024 (2024 -03-15) ทรูธโซเชียลติดอันดับที่ 38 ในแอปสโตร์ของแอปเปิลสำหรับแอปสื่อสังคม และ SimilarWeb จัดให้อยู่ในอันดับที่ 203 ในหมวดหมู่ "News & Media Publishers" ตามหลัง Gab ที่อันดับ 154 แต่อยู่ก่อนหน้า Parler ที่อันดับ 1,052 ทรัมป์ประมาณการในการเปิดเผยข้อมูลทางการเงินส่วนบุคคลในเดือนเมษายน ค.ศ. 2023 ว่ามูลค่าของเว็บไซต์อยู่ระหว่าง 5 ล้านถึง 25 ล้านดอลลาร์สหรัฐ

## อ้างอิง

## แหล่งข้อมูลอื่น

* เว็บไซต์ทางการ
# มิวสิคัล.แอลวาย

มิวสิคัล.แอลวาย|  |
| ผู้ออกแบบ | Alex Zhu Luyu Yang |
| นักพัฒนา | บริษัท มิวสิคัล.แอลวาย (เมษายน ค.ศ. 2014–พฤศจิกายน ค.ศ. 2017) ไบต์แดนซ์ (พฤศจิกายน ค.ศ. 2017–สิงหาคม ค.ศ. 2018) |
| วันที่เปิดตัว | สิงหาคม 2014 (2014-08) |
| ระบบปฏิบัติการ | ไอโอเอส, แอนดรอยด์ |
| ภาษา | 35 ภาษา |
| รายชื่อภาษาอาหรับ, เบงกอล, พม่า, เซบัวโน, อังกฤษ, ฝรั่งเศส, เยอรมัน, คุชราต, ฮินดี, อินโดนีเซีย, อิตาลี, ญี่ปุ่น, ชวา, กันนาดา, เกาหลี, มาเลย์, มลยาฬัม, มราฐี, เปอร์เซีย, โอริยา, โปแลนด์, โปรตุเกส, ปัญจาบ, รัสเซีย, จีนตัวย่อ, สเปน, สวีเดน, ตากาล็อก, ทมิฬ, เตลูกู, ไทย, จีนตัวเต็ม, ตุรกี, ยูเครน, เวียดนาม |
| ประเภท | แบ่งปันวิดีโอ |
| สัญญาอนุญาต | ซอฟต์แวร์จำกัดสิทธิ์พร้อมข้อกำหนดในการให้บริการ |
| เว็บไซต์ | www.muscdn.com |

**มิวสิคัล.แอลวาย** (อังกฤษ: *Musical.ly*; เขียนตามสไตล์เป็น **musical.ly**) เป็นบริการสื่อสังคมจีนที่มีสำนักงานใหญ่ในเซี่ยงไฮ้ ส่วนสำนักงานสหรัฐอยู่ในแซนตามอนิกา, รัฐแคลิฟอร์เนีย โดยเผยแพร่รุ่นต้นแบบในเดือนเมษายน ค.ศ. 2014 และเผยแพร่รุ่นทางการในเดือนสิงหาคมของปีเดียวกัน

ในเดือนมิถุนายน ค.ศ. 2016 มิวสิคัล.แอลวาย มีผู้ใช้ลงทะเบียนกว่า 90 ล้านคน ในปีก่อนหน้ามีผู้ลงทะเบียนสูงถึง 10 ล้านคน ในช่วงปลายเดือนพฤษภาคม ค.ศ. 2017 ตัวแอปมีผู้ใช้งานมากกว่า 200 ล้านคน

บริษัท ไบต์แดนซ์ จำกัด ครอบครองบริษัทมิวสิคัล.แอลวาย ในวันที่ 9 พฤศจิกายน ค.ศ. 2017 และรวมเข้ากับติ๊กต็อกในวันที่ 2 สิงหาคม ค.ศ. 2018 พร้อมกับเปลี่ยนชื่อเป็นบริษัท ติ๊กต็อก

## อ้างอิง
# การปิดกั้น

ประกาศแจ้งผู้ใช้เกี่ยวกับการบล็อกบนวิกิพีเดียภาษาอังกฤษ
**การปิดกั้น** หรือ **การบล็อก** (อังกฤษ: *block*) คือมาตรการทางเทคนิคที่ใช้สำหรับจำกัดการเข้าถึงสารสนเทศหรือทรัพยากรอย่างใดอย่างหนึ่งบนอินเทอร์เน็ต เพื่อป้องกันมิให้สารสนเทศหรือทรัพยากรนั้นถูกปั่นป่วนเสียหาย หรือเพื่อรักษาความปลอดภัยหรือความสงบเรียบร้อย

## ผลจากการปิดกั้น

การปิดกั้นทำให้ผู้ใช้อาจถูกลิดรอนเอกสิทธิ์เฉพาะบางอย่าง เช่นความสามารถในการเรียกดู การเผยแพร่เนื้อหา หรือการสื่อสารกับผู้ใช้อื่น หรืออาจทำให้ไม่สามารถเข้าถึงบริการที่เป็นประเด็นโดยสิ้นเชิง การปิดกั้นสามารถกระทำได้กับบัญชีผู้ใช้รายบุคคลหรือช่วงของเลขที่อยู่ไอพีโดยผู้ดูแลระบบ ส่วนมากบริการหรือเว็บไซต์เฉพาะรายมักจัดตั้งนโยบายการปิดกั้นไว้ และการปิดกั้นจะกระทำเป็นแต่ละกรณีไป ไม่เกี่ยวกับกรณีอื่น แต่ผลจากการปิดกั้นโดยผู้ดูแลระบบก็ทำให้ผู้ใช้แสวงหาวิธีการอื่นเพื่อหลีกเลี่ยงการปิดกั้น เช่นการสมัครบัญชีผู้ใช้ซ้ำซ้อน การเปลี่ยนเส้นทางการเชื่อมต่อผ่านพร็อกซี รวมไปถึงการเจาะระบบโดยมิชอบด้วยกฎหมาย นอกจากนี้รัฐอาจใช้อำนาจบังคับสั่งการปิดกั้นบริการหรือเว็บไซต์โดยทางอ้อมก็ได้ แต่ก็อาจทำให้เกิดการหลีกเลี่ยงเช่นกัน เช่นการเปิดเว็บไซต์สำรอง การกระจายเนื้อหาไปยังแหล่งอื่น เป็นต้น

การปิดกั้นก็สามารถกระทำได้โดยผู้ใช้เองหากบริการนั้นได้จัดเตรียมไว้ให้ ตัวอย่างเช่นเครื่องมือสื่อสารออนไลน์ส่วนมาก อาทิซอฟต์แวร์สนทนาและเว็บไซต์เครือข่ายสังคม อนุญาตให้ผู้ใช้สามารถปิดกั้นมิให้ผู้ใช้อื่นติดต่อกับตนได้ หรือปิดกั้นมิให้ผู้ใช้อื่นหรือโปรแกรมประยุกต์เข้าถึงข้อมูลส่วนบุคคลเพื่อรักษาความเป็นส่วนตัว การปิดกั้นเช่นนี้ก็มิได้มีผลกระทบต่อการเข้าถึงบริการหรือเว็บไซต์ในส่วนอื่นตามปกติของผู้ใช้คนอื่น

## ดูเพิ่ม

* การปิดกั้นไอพี
* การตรวจพิจารณาอินเทอร์เน็ต
* ไฟร์วอลล์
# ข้อพิพาทเรื่องการทักทายของอีลอน มัสก์

ข้อพิพาทเรื่องการทักทายของอีลอน มัสก์| ส่วนหนึ่งของพิธีสาบานตนเข้ารับตำแหน่งประธานาธิบดีสมัยที่สองของดอนัลด์ ทรัมป์ |
| มัสก์ทำการทักทายในพิธีสาบานตนเข้ารับตำแหน่งประธานาธิบดีสมัยที่สองของดอนัลด์ ทรัมป์ เขาหันหลังกลับและทำความเคารพซ้ำอีกครั้งก่อนกล่าวว่า: "ผมขอแสดงความเคารพอย่างสุดซึ้งต่อท่านทั้งหลาย เป็นเพราะท่านทั้งหลายที่ทำให้อนาคตของอารยธรรมมั่นคง" ("My heart goes out to you. It is thanks to you that the future of civilization is assured") |
|  |
| วันที่ | 20 มกราคม 2025 (2025-01-20) |
| สถานที่ | Capital One Arena |
| ที่ตั้ง | วอชิงตัน ดี.ซี. |
| ประเภท | ท่าทางเหยียดแขน |
| ผู้กระทำผิด | อีลอน มัสก์ |
| ผล | * การประท้วงต่อต้านมัสก์หลายแห่ง รวมถึงเทสลาเทคดาวน์
* พรรคการเมืองในยุโรปเรียกร้องให้ห้ามมัสก์เข้าประเทศของตน รวมถึงประเทศเยอรมนี
 |

เมื่อวันที่ 20 มกราคม ค.ศ. 2025 ขณะพูดในการชุมนุมฉลองพิธีสาบานตนเข้ารับตำแหน่งครั้งที่สองของดอนัลด์ ทรัมป์ ประธานาธิบดีสหรัฐ อีลอน มัสก์ นักธุรกิจและบุคคลสำคัญทางการเมือง ได้แสดงท่าแสดงความเคารพถึง 2 ครั้ง ซึ่งหลายคนตีความว่าเป็นท่าแสดงความเคารพแบบนาซีหรือการคารวะแบบโรมของฟาสซิสต์

การกระทำดังกล่าวถูกประณามอย่างกว้างขวางว่าเป็นการแสดงความเคารพแบบนาซีโดยเจตนาในประเทศเยอรมนีที่การทำท่าดังกล่าวเป็นเรื่องผิดกฎหมาย Anti-Defamation League ระบุว่าสิ่งนี้ไม่ใช่การทักทายแบบนาซี แต่องค์กรยิวอื่น ๆ หลายแห่งปฏิเสธและประณามการทักทายนี้ ความเห็นสาธารณะของชาวอเมริกันมีการแบ่งฝ่ายกันว่าการกระทำดังกล่าวถือเป็นการแสดงความเคารพแบบฟาสซิสต์หรือไม่ มัสก์ปฏิเสธข้อกล่าวหาถึงความเห็นอกเห็นใจต่อนาซี โดยเยาะเย้ยพวกเขาว่าเป็น "กลอุบายสกปรก" และการโจมตีที่"เหนื่อยล้า" กลุ่มนีโอนาซีและกลุ่มเชิดชูคนผิวขาว (white supremacist) เฉลิมฉลองสิ่งนี้เป็นการทักทายแบบนาซี พรรคการเมืองหลายพรรคในยุโรปเรียกร้องให้ห้ามมัสก์เดินทางเข้าประเทศของตน

## หมายเหตุ

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ Elon Musk gesture controversy
# ไฮเปอร์ลูป

แนวคิดพิมพ์เขียวการทำงานภายในของไฮเปอร์ลูป
**ไฮเปอร์ลูป** (อังกฤษ: *hyperloop*) เป็นรูปแบบที่ได้รับการเสนอสำหรับการโดยสารและขนส่งสินค้าอธิบายถึงโบกี้ (รถไฟ) ท่อสุญญากาศที่ออกแบบโดยทีมเทสล่าและสเปซเอ็กซ์ นำโดยอีลอน มัสก์ ร่างแบบจากรถไฟท่อสุญญากาศของโรเบิร์ตก็อดดาร์ด Robert Goddard ไฮเปอร์ลูปประกอบด้วยท่อปิดผนึก หรือระบบท่อตลอดช่วง ซึ่งฝักอยู่ในท่อจะเดินทางแบบอิสระจากแรงความต้านทานหรือแรงเสียดทานของอากาศขนส่งประชาชนหรือสินค้าได้ในแบบที่ความเร็วและอัตราเร่งได้อย่างดีที่สุด

## อ้างอิง
# ดีเอ็นเอส

**ระบบการตั้งชื่อโดเมน (Domain Name System**) หรือ **ดีเอ็นเอส (DNS)** เป็นระบบที่ใช้เก็บข้อมูลของชื่อ ซึ่งใช้ในเครือข่ายขนาดใหญ่อย่างอินเทอร์เน็ต โดยข้อมูลที่เก็บมีหลายอย่าง แต่สิ่งสำคัญคือความสัมพันธ์ระหว่างชื่อโดเมนนั้น ๆ กับ IP address ที่ใช้งานอยู่ คำว่าดีเอ็นเอสสามารถหมายถึง *บริการชื่อโดเมน* (Domain Name Service) ก็ได้ ส่วนเครื่องบริการจะเรียกว่า *เครื่องบริการชื่อ* หรือ *เนมเซิร์ฟเวอร์* (name server)

ประโยชน์ที่สำคัญของดีเอ็นเอส คือช่วยแปลงหมายเลขไอพีซึ่งเป็นชุดตัวเลขที่จดจำได้ยากมาเป็นชื่อที่สามารถจดจำได้ง่ายแทน AI/C3

และมีการอัปเดตข้อมูลที่อยู่ได้อย่างรวดเร็ว หรือ อนุญาตให้ตำแหน่งเปลี่ยนแปลงได้ โดยที่ไม่ส่งผลต่อผู้ใช้งาน
# เอลลี โกลดิง

| เอลลี โกลดิง |
| --- |
| โกลดิงในเดือนมีนาคม 2017 |
| เกิด | เอเลนา เจน โกลดิง  (1986-12-30) 30 ธันวาคม ค.ศ. 1986 เฮริฟอร์ด, อังกฤษ |
| อาชีพ | * นักร้อง
* นักแต่งเพลง
* นักดนตรี
* โปร์ดิวเซอร์
 |
| คู่สมรส | แคสปาร์ จอบลิง (สมรส 2019) |
| **อาชีพทางดนตรี** |
| แนวเพลง | * อินดีป็อป
* ซินธ์ป็อป
* โฟล์กโทรนิกา
 |
| เครื่องดนตรี | ร้องนำ |
| ช่วงปี | 2008–ปัจจุบัน |
| ค่ายเพลง | * Neon Gold
* Polydor
* Cherrytree
* Interscope
 |
| เว็บไซต์ | elliegoulding.com |
|  |

**เอเลนา เจน "เอลลี" โกลดิง** (อังกฤษ: *Elena Jane "Ellie" Goulding* เกิด 30 ธันวาคม ค.ศ. 1986) เป็นนักร้องชาวอังกฤษ, นักแต่งเพลง, นักดนตรีและโปร์ดิวเซอร์หลากหลายชิ้น เธอเริ่มอาชีพดนตรีเมื่อเธอพบโปรดิวเซอร์เพลง สตาร์สมิธ และแฟรงก์มิวสิก ต่อมาเธอพบกับเจมี ลิลลีไวต์ ซึ่งต่อมาเป็นผู้จัดการและฝ่ายคัดสรรและพัฒนาศิลปินของเธอ หลังจากเธอเซ็นสัญญากับสังกัดโพลีดอร์เรเคิดส์ในเดือนกรกฎาคม ค.ศ. 2009 โกลดิงออกอีพีชุดแรก *แอนอินโทรดักชันทูเอลลี โกลดิง* ในปีต่อมา

ใน ค.ศ. 2010 เธอเป็นนักร้องคนที่สองที่ติดอันดับผลสำรวจ ซาวด์ออฟ... ประจำปีของบรรษัทแพร่ภาพกระจายเสียงอังกฤษ และชนะรางวัลคริทิกส์ช้อยส์อะวอร์ดในงานบริตอะวอดส์ในปีเดียวกัน เธอออกสตูดิโออัลบั้มแรกชื่อ *ไลส์* ใน ค.ศ. 2010 อัลบั้มเปิดตัวที่อันดับหนึ่งบนชาร์ตอัลบั้มเพลงแห่งสหราชอาณาจักร และขายได้ 850,000 อัลบั้มในสหราชอาณาจักร เธอนำเพลง "ยัวร์ซอง" ของเอลตัน จอห์นมาขับร้องใหม่ ขึ้นอันดับที่สองในสหราชอาณาจักรในเดือนธันวาคม ค.ศ. 2010 และในวันที่ 29 เมษายน ค.ศ. 2011 เธอร้องเพลงนี้ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ที่พระราชวังบักกิงแฮม เพลง "ไลส์" จำหน่ายในสหรัฐอเมริกาในเดือนมีนาคม ค.ศ. 2011 และขึ้นอันดับที่สองบนชาร์ตบิลบอร์ดฮอต 100 และได้รับการรับรองระดับทองคำขาว 5 ครั้งในสหรัฐอเมริกา

โกลดิงออกสตูดิโออัลบั้มที่สอง *แฮลเซียน* จำหน่ายในเดือนตุลาคม ค.ศ. 2012 "*เอนีธิงคูดแฮปเพิน*" เป็นซิงเกิลแรกจากอัลบั้ม แฮลเซียนเปิดตัวที่อันดับที่สองในชาร์ตอัลบั้มแห่งสหราชอาณาจักร และเมื่อผ่านไป 65 สัปดาห์ อัลบั้มขึ้นอันดับหนึ่ง แฮลเซียนเปิดตัวที่อันดับที่ 9 บนชาร์ตบิลบอร์ด 200 อัลบั้ม *แฮลเซียนเดส์* เป็นอัลบั้มรุ่นปรับปรุงใหม่ ออกจำหน่ายในวันที่ 23 สิงหาคม ค.ศ. 2013 มีซิงเกิล "เบิร์น" ซึ่งเป็นซิงเกิลแรกที่ขึ้นอันดับหนึ่งในสหราชอาณาจักร ในงานประกาศรางวัลบริตอะวอดส์ 2014 เธอได้รับรางวัลสาขานักร้องเดี่ยวหญิงชาวอังกฤษ นับถึงปลายปี ค.ศ. 2013 เธอขายอัลบั้มได้ 4 ล้านอัลบั้ม และซิงเกิล 15 ล้านซิงเกิลทั่วโลก

## อ้างอิง
# เฮลเลอ ทัวนิง-สมิต

| เฮลเลอ ทัวนิง-สมิต |
| --- |
|  |
|  |
| นายกรัฐมนตรีแห่งเดนมาร์ก |
| **ดำรงตำแหน่ง** 3 ตุลาคม พ.ศ. 2554 – 28 มิถุนายน พ.ศ. 2558 |
| กษัตริย์ | สมเด็จพระราชินีนาถมาร์เกรเธอที่ 2 |
| ก่อนหน้า | ลาร์ส เลิกเกอ รัสมุสเซิน |
| ถัดไป | ลาร์ส เลิกเกอ รัสมุสเซิน |
|  |
| ข้อมูลส่วนบุคคล |
| เกิด | 14 ธันวาคม พ.ศ. 2509 Rødovre เดนมาร์ก |
| พรรคการเมือง | พรรคประชาธิปไตยสังคม |
| คู่สมรส | Stephen Kinnock |
| บุตร | 2 |
| ลายมือชื่อ |  |
|  |

**เฮลเลอ ทัวนิง-สมิต** (เดนมาร์ก: *Helle Thorning-Schmidt*) เกิดเมื่อวันที่ 14 ธันวาคม พ.ศ. 2509 เป็นอดีตนายกรัฐมนตรีแห่งเดนมาร์กและอดีตหัวหน้าพรรคประชาธิปไตยสังคม

## อ้างอิง
# ภาษากาเนาชี

| ภาษากาเนาชี |
| --- |
| ประเทศที่มีการพูด | รัฐอุตตรประเทศ อินเดีย |
| ผู้พูด | 6 ล้านคน |
| ตระกูลภาษา | อินโด-ยูโรเปียน
* ภาษากลุ่มอินโด-อิเรเนียน
	+ ภาษากลุ่มอินโด-อารยัน
		- ภาษาฮินดี
			* **ภาษากาเนาชี**
 |
| รหัสภาษา |
| ISO 639-3 | – |

**ภาษากาเนาชี** เป็นภาษาหรือสำเนียงในอินเดีย มีผู้พุด 6 ล้านคนในบริเวณกันเนาช์ของรัฐอุตตรประเทศ ใกล้เคียงกับภาษาฮินดี บางครั้งจัดว่าเป็นสำเนียงหนึ่งของภาษาฮินดี ในบางกรณีจัดเป็นภาษาฮินดีตะวันตก ภาษากาเนาชีมีสองสำเนียงคือ สำเนียงติรารีและสำเนียงกาเนาชีพื้นเมืองที่อยู่ระหว่างภาษากาเนาชีมาตรฐานกับภาษาอวธี
# งูทับทาง

| งูทับทาง |
| --- |
|  |
| งูสามเหลี่ยม (*B. fasciatus*) เป็นชนิดที่ใหญ่ที่สุดในสกุลนี้ |
| การจำแนกชั้นทางวิทยาศาสตร์ |
| อาณาจักร: | Animalia |
| ไฟลัม: | Chordata |
| ไฟลัมย่อย: | Vertebrata |
| ชั้น: | Reptilia |
| อันดับ: | Squamata |
| อันดับย่อย: | Serpentes |
| วงศ์: | Elapidae |
| วงศ์ย่อย: | Elapinae |
| สกุล: | Bungarus Daudin, 1803 |
| ชื่อพ้อง |
| * *Pseudoboa* Oppel, 1811
* *Aspidoclonion* Wagler, 1828
* *Megærophis* Gray, 1849
* *Xenurelaps* Günther, 1864
 |

**งูสามเหลี่ยม** (อังกฤษ: *Kraits*) เป็นสกุลของงูพิษสกุลหนึ่ง ในวงศ์งูพิษเขี้ยวหน้า (Elapidae) ใช้ชื่อสกุลว่า *Bungarus*

มีลักษณะเด่นคือ มีลำตัวเป็นสันสามเหลี่ยมชัดเจน ลำตัวยาว อาศัยอยู่ตามพื้นดิน มีเขี้ยวพิษคล้ายกับงูเห่า (*Naja* spp.) ซึ่งอยู่ในวงศ์เดียวกัน มีต่อมพิษอยู่บริเวณท้ายหัวทั้งสองข้าง พิษมีฤทธิ์มากในทางทำลายระบบประสาท มีอันตรายถึงแก่ชีวิต

มีความยาวโดยเฉลี่ย 1–1.5 เมตร พบใหญ่ที่สุด 2 เมตร แต่ไม่มีตัวใดที่มีความยาวเกิน 4 เมตร เป็นงูที่กินสัตว์อื่นเป็นอาหาร เช่น งู หรือสัตว์เลื้อยคลานขนาดเล็ก ออกหากินในเวลากลางคืน เมื่อกัดจะไม่มีการแผ่แม่เบี้ยหรือพังพานเหมือนงูเห่า พบกระจายพันธุ์ในเขตร้อนของทวีปเอเชีย เช่น ศรีลังกา, บังกลาเทศ, อินเดีย และเอเชียตะวันออกเฉียงใต้ ไปจนถึงอินโดนีเซีย และบอร์เนียว

งูตัวเมียจะวางไข่ครั้งละ 12–14 ฟอง ในกองหรือเศษซากใบไม้กิ่งไม้ต่าง ๆ จนกว่าไข่จะฟักเป็นตัว

## การจำแนก

พบทั้งสิ้น 13 ชนิด เป็นชนิดที่พบในประเทศไทย 3 ชนิด ได้แก่

* *B. andamanensis*
* *B. bungaroides*
* *B. caeruleus* (เป็นชนิดต้นแบบ)
* *B. candidus* (งูทับสมิงคลา, งูทับทางขาว)
* *B. ceylonicus*
* *B. fasciatus* (งูสามเหลี่ยม เป็นชนิดที่ใหญ่ที่สุด โดยพบยาวที่สุดถึง 2.125 เมตร หรือ 6 ฟุต 11.7 นิ้ว)
* *B. flaviceps* (งูสามเหลี่ยมหัวแดง)
* *B. lividus*
* *B. magnimaculatus*
* *B. multicinctus*
* *B. niger*
* *B. sindanus*

## อ้างอิง

## แหล่งข้อมูลอื่น

 ข้อมูลที่เกี่ยวข้องกับ Bungarus ที่วิกิสปีชีส์
# ภาคเศรษฐกิจขั้นที่ 3

**ภาคเศรษฐกิจขั้นที่ 3** (บางครั้งเรียกว่า **อุตสาหกรรมบริการ**) เป็นภาคเศรษฐกิจที่มิได้ผลิตสิ่งบริโภคหรือผลิตสิ่งใด แต่บริการให้กับอุตสาหกรรมอื่น ๆ หรือ คนทั่วไป การธนาคาร การแต่งผม การขนส่ง และ โรงละคร เป็นต้น เหล่านี้ล้วนเป็นส่วนหนึ่งของอุตสาหกรรมบริการ

ในระบบเศรษฐกิจที่พัฒนาแล้ว อุตสาหกรรมบริการมีแนวโน้มที่จะเพิ่มความสำคัญมากขึ้นในสังคม ยกตัวอย่างเช่นในประเทศอังกฤษ (ตั้งแต่ปี พ.ศ. 2488) เนื่องจากมาตรฐานการครองชีพของประชาชนที่สูงขึ้น ดังนั้นมันจึงทำให้ผู้บริโภคต้องการบริการต่าง ๆ มากขึ้น อุตสาหกรรมบริการจึงกลายเป็นแหล่งจ้างงานของคนในแต่ละประเทศมากขึ้นด้วย

## อ้างอิง
# ศิลปศาสตร์

**ศิลปศาสตร์** (อังกฤษ: *liberal arts*) หมายถึง การศึกษาที่มุ่งจะให้ความรู้ทั่วไป และทักษะเชิงปัญญา มิใช่วิชาชีพเฉพาะด้าน หรือความทักษะเชิงช่าง

เดิมนั้น คำว่า "ศิลปศาสตร์" เป็นศัพท์ภาษาสันสกฤต (ศิลฺป + ศาสฺตฺร) หมายถึง วิชาความรู้ทั้งปวง ในภายหลังใช้ในความหมายเดียวกับ Liberal Arts ในภาษาอังกฤษ ดังระบุคำนิยามไว้ข้างต้น

ในประวัติศาสตร์การศึกษาของตะวันตกนั้น ศิลปศาสตร์ 7 อย่าง อาจจำแนกได้เป็น 2 กลุ่ม คือ ไตรศิลปศาสตร์ (trivium) และ จตุรศิลปศาสตร์ (quadrivium)

การศึกษาในกลุ่ม *ไตรศิลปศาสตร์* ประกอบด้วย 3 สาขาวิชา ได้แก่ ไวยากรณ์ ตรรกศาสตร์ และวาทศาสตร์ (rhetoric) ส่วนการศึกษากลุ่ม *จตุรศิลปศาสตร์* ประกอบด้วย 4 สาขาวิชา ได้แก่ เลขคณิต เรขาคณิต ดนตรี และดาราศาสตร์) ศิลปศาสตร์นั้นถือเป็นหลักสูตรแกนของมหาวิทยาลัยสมัยกลาง

คำว่า *liberal* ในคำว่า *liberal arts* นั้น มาจากศัพท์ภาษาละตินว่า *liberalis* หมายถึง "เหมาะแก่เสรีชน" (ชนชั้นสูงด้านสังคมและการเมือง) ซึ่งตรงกันข้ามกันศิลปะการรับใช้หรือบริการ (servile arts) ในเบื้องต้นคำว่าศิลปศาสตร์ในแนวคิดของตะวันตก จึงเป็นตัวแทนของทักษะและความรู้ทั่วไป ที่จำเป็นต้องใช้ในหมู่ชนชั้นสูงในสังคม ขณะที่ศิลปะบริการนั้น เป็นตัวแทนของความรู้และทักษะของพ่อค้าผู้เชี่ยวชาญ ที่จำเป็นต้องรู้ในหมู่ผู้รับใช้ชนชั้นสูง หรือขุนนาง

## ศิลปศาสตร์ 18 ประการ

ในสายวัฒนธรรมตะวันออก มีกล่าวถึงศิลปศาสตร์ 18 ประการ ดังนี้

1. สูติ ความรู้ทั่วไป
2. สัมมติ ความรู้กฎธรรมเนียมต่างๆ
3. สังขยา การคำนวณ
4. โยคยันตร์ การช่างยนต์
5. นีติ นีติศาสตร์
6. วิเสสิกา ความรู้การอันทำให้เกิดมงคล
7. คันธัพพา วิชานาฏศิลป์
8. คณิกา วิชาบริหารร่างกาย
9. ธนุพเพธา วิชายิงธนู
10. ปุราณา โบราณคดี
11. ติกิจฉา วิชาแพทย์
12. อิติหาสา ตำนานหรือประวัติศาสตร์
13. โชติ ดาราศาสตร์
14. มายา วิชาพิชัยสงคราม
15. ฉันทสา การประพันธ์
16. เกตุ วาทศิลป์
17. มันตา วิชามนต์
18. สัททา ไวยากรณ์

## คณะศิลปศาสตร์ในประเทศไทย

* คณะศิลปศาสตร์ มหาวิทยาลัยขอนแก่น
* คณะศิลปศาสตร์ มหาวิทยาลัยธรรมศาสตร์
* คณะศิลปศาสตร์ มหาวิทยาลัยสงขลานครินทร์
* คณะศิลปศาสตร์ มหาวิทยาลัยมหิดล
* สำนักวิชาศิลปศาสตร์ มหาวิทยาลัยแม่ฟ้าหลวง
* คณะศิลปศาสตร์และวิทยาศาสตร์ มหาวิทยาลัยเกษตรศาสตร์
* คณะศิลปศาสตร์ มหาวิทยาลัยพะเยา
* คณะศิลปศาสตร์ มหาวิทยาลัยเทคโนโลยีพระจอมเกล้าธนบุรี
* คณะศิลปศาสตร์ มหาวิทยาลัยแม่โจ้
* คณะศิลปศาสตร์ มหาวิทยาลัยธุรกิจบัณฑิตย์
* คณะศิลปศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
* คณะศิลปศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
* สำนักวิชาศิลปศาสตร์ มหาวิทยาลัยวลัยลักษณ์
* คณะศิลปศาสตร์ มหาวิทยาลัยกาฬสินธุ์
* คณะศิลปศาสตร์ มหาวิทยาลัยเทคโนโลยีราชมงคลพระนคร
* คณะศิลปศาสตร์ มหาวิทยาลัยเทคโนโลยีราชมงคลกรุงเทพ
* คณะศิลปศาสตร์ มหาวิทยาลัยเทคโนโลยีราชมงคลธัญบุรี
* คณะศิลปศาสตร์ มหาวิทยาลัยเทคโนโลยีราชมงคลตะวันออก
* คณะศิลปศาสตร์ มหาวิทยาลัยอุบลราชธานี
* คณะศิลปศาสตร์ มหาวิทยาลัยหัวเฉียวเฉลิมพระเกียรติ
* วิทยาลัยศิลปศาสตร์ มหาวิทยาลัยรังสิต
* คณะศิลปศาสตร์ มหาวิทยาลัยสยาม
* คณะศิลปศาสตร์ มหาวิทยาลัยศรีปทุม

## ปริญญาศิลปศาสตร์

ผู้เรียนจบปริญญาในสาขาวิชาใดก็ตามในกลุ่มศิลปศาสตร์ จะได้รับปริญญา มีชื่อดังต่อไปนี้

* ปริญญาตรี คือ **ศิลปศาสตรบัณฑิต** ย่อ **ศศ.บ. ปริญญาโท คือ **ศิลปศาสตรมหาบัณฑิต** ย่อ **ศศ.ม.** และ
* ปริญญาเอก คือ **ศิลปศาสตรดุษฎีบัณฑิต** ย่อ **ศศ.ด.**

## ดูเพิ่ม

* มนุษยศาสตร์
* ศิลปะเครื่องกล
* อักษรศาสตร์

## อ้างอิง

* *ศิลปศาสตร์แนวพุทธ*. พระเทพเวที (ประยุทธ์ ปยุตฺโต) พ.ศ. 2534.
# ธรณีกรรแสง

| Mother India |
| --- |
|  |
| กำกับ | Mehboob Khan |
| เขียนบท | Mehboob Khan Wajahat Mirza S. Ali Raza |
| อำนวยการสร้าง | Mehboob Khan |
| นักแสดงนำ | Nargis Sunil Dutt Rajendra Kumar Raaj Kumar |
| กำกับภาพ | Faredoon A. Irani |
| ตัดต่อ | Shamsudin Kadri |
| ดนตรีประกอบ | Naushad |
| บริษัทผู้สร้าง | Mehboob Productions |
| วันฉาย | * 25 ตุลาคม ค.ศ. 1957 (1957-10-25)
 |
| ความยาว | 172 นาที |
| ประเทศ | แม่แบบ:Film India |
| ภาษา | Hindi |

**ธรณีกรรแสง** (ฮินดี: मदर इण्डिया; อูรดู: مدر انڈیا; อังกฤษ: *Mother India*) เป็นภาพยนตร์อมตะชื่อดังของบอลลีวูด สร้างโดย Mehboob Productions เมื่อ ปี ค.ศ. 1957 นำแสดงโดย สุนิล ดัท นากิส ดัท ราช กาปูร์ และ ราเชนทร์ดรา กุมาร

เรื่องโศกนาฏกรรมความรักของแม่ที่มีต่อลูก

ในประเทศไทย ฉายที่โรงภาพยนตร์เฉลิมกรุง พ.ศ. 2500 ยาวนานถึง 2 เดือนเศษ นำพากย์โดย หม่อมหลวงรุจิรา อิศรางกูร เจ้าของฉายา "มนุษย์ 6 เสียง" ทำรายได้สูงราว 4 ล้านกว่าบาทในยุคนั้น

## อ้างอิง
# การบริจาค

กล่องฟรีบ็อกซ์ในเบอร์ลิน ประเทศเยอรมนี
**การบริจาค** เป็นการให้โดยบุคคลหรือนิติบุคคล มักเพื่อวัตถุประสงค์การกุศลและ/หรือเพื่อสงเคราะห์เหตุอย่างใดอย่างหนึ่ง การบริจาคมีได้หลายรูปแบบ รวมถึงการเสนอเงินสด บริการ สินค้าใหม่หรือใช้แล้ว เช่น เสื้อผ้า ของเล่น อาหารและยานพาหนะ การบริจาคอาจประกอบด้วยของฉุกเฉิน บรรเทาทุกข์หรือช่วยเหลือทางมนุษยธรรม การสนับสนุนการช่วยเหลือพัฒนา และยังสามารถหมายถึง สิ่งจำเป็นในเวชบริบาล เช่น เลือดหรืออวัยวะเพื่อการปลูกถ่าย ของขวัญ